<classify> Watumiaji hao katika mikoa mitatu ya Mwanza, Tabora na Shinyanga waliyasema hayo kwa nyakati tofauti walipozungumza na mwandishi wa habari hizi baada ya kuelimishwa na mabalozi wa M-Pawa namna ya kunufaika na huduma hiyo. Aidha wananchi wa Morogoro pia wamefikiwa na huduma hiyo.Mara baada ya uzinduzi wa kampeni hiyo ambayo mabalozi wake wanatembea nchi nzima kutoa elimu, wateja hao walisema endapo wananchi wengi wenye vipato vya chini wataichangamkia wengi wao ndoto zao za kuondokana na umasikini zitatimia.Kwa upande wake, mwalimu wa shule ya msingi na mjasiriamali wa mkoa wa Tabora, Theopista Sanga, akizungumza kwa niaba ya wenzake alisema huduma ya M-Pawa na Benki ya CBA Tanzania ikitumiwa ipasavyo itakuza ujasiriamali nchini na kuinua wananchi wengi wasio na akaunti za benki na ambao hawana sifa za kukopesheka kutoka taasisi za fedha.Mjasiriamali na mkazi wa Nzega mjini, John Mshamu alisema kwa jinsi alivyopata maelezo ya huduma hii amegundua kuwa ni mkombozi kwa wajasiriamali nchini na amewataka wasisite kuichangamkia.Akizindua kampeni hiyo kwa nchi nzima hivi karibuni, Mkuu wa Mawasiliano na Masoko wa Vodacom Tanzania, Kelvin Twissa alisema kampeni ya M-Pawa Tumekufikia imelenga kuwaelimisha wateja wa Vodacom na wananchi kwa ujumla jinsi ya kujiwekea akiba na kujipatia mikopo yenye masharti nafuu ya kuwaendeleza kimaisha.  <topic>: UCHUMI 